Zhantas/Cleaned-Kyrgyz_Wikipedia huggingface dataset:
Тургунбаев Сүйөркул

Тургунбаев Сүйөркул - акын.

Сүйөркул Тургунбаев Базар-Коргон районундагы Беш-Кадам айылында 1940-жылы 12-июнда туулган. 

Кыргыз Республикасынын маданиятына эмгек сиңирген ишмер, Кыргыз Республикасынын эл акыны.

1964-жылы Кыргыз мамлекеттик университетинин филология факультетин бүтүргөн. 
Эмгек жолун 1964-жылы Алай районундагы мектепте орус тили, адабияты жана чет тили саба-гынан мугалим болуп иштөө менен баштаган. 
1966-жылдан Кыргыз ССР Илимдер академиясынын тил жана адабият институтунда илимий кызматкер, 
1970–1984-жж. «Кыргызстан маданияты» гезитинде бөлүм башчы, 
1986–1988-жж. Кыргызстан Жазуучулар союзунун башкармалыгында сын боюнча адабий кеңешчи болуп иштеген. 

Биринчи поэтикалык жыйнагы «Бизде баары сүйлөйт» деген ат менен 1966-жылы басылып чыккан. Ал бир катар ырлар жана поэмалар жыйнак-тарынын, адабий сын макалалардын автору, В.Маяковскийдин, М.Ю.Лермонтовдун, И.Чавчавадзенин, Я.Шивазанын ырлары, моңгол эл-дик поэзиясын ж.б. кыргызчага которгон.
1979-жылдан СССР Жазуучулар союзунун мүчөсү.

ЖАРЫК КӨРГӨН КИТЕПТЕРИ 

Кыргыз тилинде

Күндүн көзү. – Б.,2006. – 298 б.

Бизде баары сүйлөйт: Ырлар. – Ф.: Мектеп, 1966. – 16 б. 

Салам, жаш өмүр: Ырлар. – Ф.: Кыргызстан, 1967. – 54 б.
 
Кечки троллейбус: Ырлар. – Ф.: Мектеп, 1969. – 60 б. 

Замандаштын дүйнөсү: Сын макалалар. – Ф.: Кыргызстан, 1978. – 91 б.
 
Жарыктын ыры: Ырлар жана поэмадан фрагменттер. – Ф.: Кыргызстан, 1979. – 76 б. 

Эки аска: Ырлар жана поэмалар. – Ф.: Кыргызстан, 1982. – 100 б. 

Касиет: Ырлар жана поэма. – Ф.: Кыргызстан, 1985. – 135 б. 

Жылдыз: Ырлар. – Ф.: Кыргызстан, – 1989.

Орус тилинде

Новый день: Стихи, поэмы. – Ф.: Кыргызстан, 1987. – 112 с.

Признание в любви. – Ф.: Кыргызстан – 1973.

Запах арчи (коллектив). – Ф.: Кыргызстан – 1986.

Башка элдердин тилдеринде 

Ысык-Көл саамалы (коллектив). – Алматы. «Жазушы» – 1986 – каз.

World Literature Todau (USA). (Литература Центральной Азии (антология. Англис тилинде цикл ырлар). –1996. – анг.

КОТОРМОЛОР

Араттар ыры: Монгол элдик ырлары. – Ф.: Кыргызстан, 1980. – 124 б.

Евтушенко Е. Энем жана нейтрон бомба. – Ф.: Адабият, 1988.

Шевченко Т. Кобзарь. – Ф.: Кыргызстан, 1990.

Навои А. Өлбөстүк гүлү. – Ташкент, 1991.

Чавчавадзе И. Ырлар. – Ф.: Кыргызстан, 1984.

Лермонтов М. Тандалган чыгармалар. – Ф.: Кыргызстан, 1983.

Категория:Кыргыз адабияты
Категория:Адабият
Категория:Кыргыз акындары
Категория:Акындар
Категория:Инсандар
Турсуналиев, Мукамбеткалый

Турсуналиев Мукамбеткалый (Буранаев М.) (1926–1996) - акын, сатирачы.

Мукамбеткалый Турсуналиев Чүй районундагы Алчалуу колхозунда 1926-жылы 11-январында туулган. 
1944–1950-жж. Советтик Армиянын катарында кызмат өтөгөн. 
1952- жылы Кыргыз мамлекеттик университетинин филология факультетине кирет. 
1954–1957-жж. «Кыргызстан пионери» гезитинде бөлүм башчы, жооптуу катчы, 
1957–1986-жж. «Чалкан» журналында кызматкер, бөлүм башчы, жооптуу катчы, 
1986–1987-жж. «Чүй Баяны» гезитинде бөлүм башчы болуп иштеген. 

М.Турсуналиевдин ырлары 1950-жылдан баштап жарык көрө баштаган. Ал көбүнчө сатира, юмор жанрында иштеп, чыгармалары «Крокодил» «Огонек» ж.б. журналдардын беттеринен жарык көргөн.
М.Турсуналиев орус сатирачылары Крыловдун, Маршактын, Михалковдун, Семеновдун айрым чыгармаларын кыргыз тилине которгон.
1962-жылдан СССР Жазуучулар союзунун мүчөсү болгон.
М.Турсуналиев «1941–1945-жылдардагы Улуу Ата-Мекендик согушта каарман эмгеги үчүн», «Советтик Армиянын 50 жылдыгы», ж.б. медалдары, Кыргыз ССР Жогорку Советинин Президиумунун Грамоталары менен сыйлаган.

ЖАРЫК КӨРГӨН КИТЕПТЕРИ 

Кыргыз тилинде

Таанышуу: Аңгемелер. – Ф.: Кыргызокуупедмамбас, 1961. – 44 б.

Ырлар жана сатиралар. – Ф.: Кыргызмамбас, 1962. – 102 б.

Бөлүнгөндү бөрү жейт: Ырлар жана поэмалар. – Ф.: Кыргызокуупедмам-бас, 1964. – 40 б.

Шоро: Повесть жана аңгемелер. – Ф.: Мектеп, 1965. – 123 б.

Миңдин бири: Тамсилдер, сатиралар, юморлор. – Ф.: Кыргызстан, 1966. – 82 б.

Менин шаарым: Ырлар жана поэма. – Ф.: Мектеп, 1967. – 46 б.

Сумсайма: Сатиралык ырлар, тамсилдер, достук азилдер. – Ф.: Кыргыз-стан, 1968. – 114 б.

Биз кандайбыз?: Ырлар. – Ф.: Мектеп, 1969. – 12 б.

Мышык сопу: Тамсилдер, сатира-юморлор жыйнагы. – Ф.: Кыргызстан, 1970. – 96 б.

Чапанбай: Сатиралык аңгемелер, фелъетондор, тамсилдер, интермедиялар, такмазалар. – Ф.: Кыргызстан, 1973. – 175 б.

Даража: Аңгемелер, интермедиялар, бир көрүнүштүү пьесалар. – Ф.: Мек-теп, 1975. – 140 б. 

Ырлар жана поэмалар. – Ф.: Кыргызстан, 1975. – 236 б. 

Дың жана уйгак: Сатиралык ырлар. – Ф.: Мектеп, 1978. – 63 б. 

Ой тобо: Сатиралык ырлар жана болумуш. – Ф.: Кыргызстан, 1981. – 88 б.

Кудалар: Сатиралык ырлар жана тамсилдер. – Ф.: Кыргызстан, 1984. – 91 б.

Талаш: Тамсилдер. – Ф.: Мектеп, 1985. – 16 б. 

Саякат: Поэмалар, ырлар, сатиралар, тамсилдер. – Ф.: Кыргызстан, 1986. – 172 б.
 
Окшошконго мушташкан: Сатиралар, тамсилдер, азилдер. – Ф.: Адабият, 1991. – 128 б.

Орус тилинде

Кто мы такие?: Стихи. – Ф.: Мектеп, 1969. – 16 с. 

Спор: Сказка в стихах. – Ф.: Мектеп, 1986. – 20 с. 

КОТОРМОЛОРУ

Семенов М. Айкын далилдер. – Ф.: Кыргызстан, 1974. – 118 б.

Категория:Кыргыз адабияты
Категория:Адабият
Категория:Сатирачылар
Категория:Кыргыз акындары
Категория:Акындар
Категория:Инсандар
Тыналиева Алымкан

Тыналиева Алымкан - акын. 

Акын Алымкан Тыналиева Кемин районунун Алмалы айылында 1946-жылы туулган. 
1964-жылы Фрунзе шаарындагы №3 мектеп-интернатын аяктаган. 
1964–1976-ж. КМУнун филология факультетинде сырттан окуган. 
Эмгек жолун Кыргыз телерадиокомитетте машинистка болуп иштеп баштаган. 
1973–1977-жж. музыкалык редактор, 
1992-жылга чейин «Кыргызстан аялдары» журналында кызматкер болуп иштеген. 

ЖАРЫК КӨРГӨН КИТЕПТЕРИ

Кыргыз тилинде

Перзент: Ырлар. – Ф.: Мектеп, 1976. – 36 б.

Аруу жаз: Ырлар. – Ф.: Мектеп, 1982. – 56 б.

Беш түлүк: Ырлар. – Ф.: Адабият, 1990. – 157–208- б. (Жамаат менен бирге).

Күн ызаат: Ырлар. – Ф.: Мектеп. – 52 б.

кайтыш болду биздин женебиз 2022 жыл 3-февраль
Категория:Акындар
Категория:Кыргыз акындары
Категория:Кыргыз адабияты
Токтосун Тыныбеков

Тыныбеков Токтосун (1927–1982) - төкмө акын. 

Акын Токтосун Тыныбеков Аксы районунун Тегене айылында 1927-жылы туулган.
Ал 1942-жылы Караганда шаарындагы ДЗОдо окуп, андан кийин ошол Карагандада тоо мастери, участкалык начальниктин жардамчысы,
1946-жылы өз айылындагы, башталгыч мектепте мугалим, маданият үйүндө директор, 
1948-жылы Барпы акын менен жолугушуп, 
1949-жылы Кыргызстандын филармониясына оркестрдин музыканты болуп кирип, өмүрүнүн акырына чейин филармониянын солисти болгон.
1953-жылдан Кыргыз Эл акыны Алымкул Усөнбаевге адабий катчы болгон.
Токтосундун «Эпкиндүү Ажыбек» деген тунгуч ыры 1947-жылы август айында райондук «Коммунизм жолу» гезитине чыгып, ошондон тарта ыр-лары облустук, республикалык гезит-журналдарга үзбөй чыга баштайт. 
1948-жылы Токтогулдун окуучусу Коргол ырчыга жолугуп, андан таалим алган.
Т. Тыныбековдун 1954-жылы «Биринчи эмгек» аттуу ырлар жыйнагы чыккан. Ал жаштардын республикалык, Бүткүл союздук, Бүткүл дүйнөлүк VI фестивалынын лауреаты.
1960-жылы «Кыргыз ССРине эмгек сиңирген артист» деген наам берилген.
1953-жылдан СССР Жазуучулар союзуна мүчө болгон.
Т. Тыныбеков «Ардак белгиси» ордени менен, «1941–1945-жж. Улуу Ата Мекендик согуштагы каарман эмгеги үчүн», В. И. Лениндин туулган күнүнүн 100 жылдыгынын урматына «Каарман эмгеги үчүн» медалы менен сыйланган. 
1987-жылы өзү туулган айылдагы орто мектепке акындын ысмы ыйгарылган.

ЖАРЫК КӨРГӨН КИТЕПТЕРИ

Кыргыз тилинде

Биринчи эмгек: Ырлар жыйнагы. – Ф.: Кыргызмамбас, 1954. – 88 б.

Балдарга. – Ф.: Кыргызокуупедмамбас, 1958. – 98 б.

Тилек: Ырлар жыйнагы. – Ф.: Кыргызмамбас, 1960. –55 б.

Айтыштар: Ырлар. – Ф.: Кыргызстан, 1964, – 150 б. (Турсуналиев Э. менен бирге).

Тууган жер: Ырлар. – Ф.: Кыргызстан, 1973. – 91 б.

Жаз келгенде: Тамсил-жомок. – Ф.: Мектеп, 1975. – 16 б.

Күз: Тандалган ырлар. – Ф.: Кыргызстан, 1977. – 131 б.

Ийнелик: Ырлар. – Ф.: Мектеп, 1980. – 17 б.

Менин устаттарым: Эскерүүлөр, очерктер. – Ф.: Кыргызстан, 1983. – 192 б.

Орус тилинде

Весна пришла: Басня-сказка. – Ф.: Мектеп, 1977. – 12 с. 

Стрекоза: Стихи. – Ф.: Мектеп, 1981. – 16 с.

Категория:Акындар
Категория:Кыргыз акындары
Категория:Кыргыз адабияты
Убукеев Айткулу

(КУБАТБЕК У.)

(1905–1973)

Жазуучу, котормочу, журналист Айткулу Убукеев Пржевальск уездиндеги Кереге-Таш айылында 1905-жылы туулган. 1921-жылы мугалимдерди даярдоочу алты айлык курсту аяктагандан кийин Кереге-Таш айылында башталгыч мектептин мугалими болот.

1925-жылдан баштап А.Убукеев «Кызыл Кыргызстан» гезитинин адабий кызматкери, «Ленинчил жаш» гезитинин жооптуу редактору, 1928–1930-жж. комсомолдун Каракол кaнтондук комитетинин катчысы, 1932-жылга чейин, «Кызыл пахтачы» гезитинин жооптуу редактору болуп, пар-тиялык жана советтик кызматтарды аткарып, 1935–1937-жж. Москва шаарындагы Советтик курулуштун жогорку курсунда окуйт. Окууну бүткөндөн кийин «Кызыл Кыргызстан» гезитинин редакциясында иштейт. 1955 – 1965-жж. «Чалкан» журналынын редакциялык коллегиясынын мүчөсү, редактору, башкы редактору болгон.

1964-жылы Кыргызстан мамлекеттик басмасынан А.Убукеевдин «Чыр-Дөбө» аттуу повести кыргыз тилинде 1974-жылы орус тилинде чыгат. Ал эми алгачкы «Жыргал» аңгемелер жыйнагы 1954-жылы жарык көргөн.

Ал У.Кубатбек деген псевдоним менен жүз элүүдөн ашык фельетондорду жана жүздөн ашык очерктерди жазган.

1942-жылдан СССР Жазуучулар союзунун, 1930-жылдан СССР Журна-листтер союзунун мүчөсү болгон.

А.Убукеев «Ардак белгиси» ордени, «Эмгектеги артыкчылыгы үчүн», «1941–1945-жылдардагы Улуу Ата мекендик согуштагы каарман эмгеги үчүн» медалдары жана Кыргыз ССР Жогорку Советинин Президиумунун Ардак грамоталары менен, СССР Журналисттер союзунун Ардак грамоталары менен сыйланган.

 ЖАРЫК КӨРГӨН КИТЕПТЕРИ 
Кыргыз тилинде
Жыргал: Аңгемелер жыйнагы. – Ф.: Кыргызмамбас, 1954. – 120 б.
Койчуман: Аңгемелер жана очерктер. – Ф.: Кыргызмамбас, 1955 – 92 б.
Арнамыстын уулу: Повесть. – Ф.: Кыргызмамбас, 1956. – 172 б.
Байлык. «Акыл оошот, ырыс жугушат»: Очерктер жана аңгемелер. – Ф.: Кыргызмамбас, 1956. – 58 б.
Саякат: Аңгемелер, фелъетондор, очерктер. – Ф.: Кыргызмамбас, 1959. – 374 б.
Кыз-жигит. – Ф.: Кыргызмамбас, 1961. – 132 б.
Бешик баласы беш түлөйт. Аңгемелер жыйнагы. – Ф.: Кыргызокуупед-мамбас, 1961. – 124 б.
Чыр-Дөбө: Роман. – Ф.: Кыргызмамбас, 1964. – 258 б.
Курандын сөзү кудайдыкыбы? Аңгемелер өспүрүмдөр үчүн. – Ф.: Мек-теп, 1965. – 90 б.
Чыр-Дөбө: Роман. – Ф.: Кыргызстан, 1967. – 388 б.
Жакшынын шарапаты. – Ф.: Кыргызстан, 1969. – 130 б.
Куйругу жок кулаалы: Фельетондордун жыйнагы. – Ф.: Мектеп, 1970. – 135 б.
Ак була: Повесть жана аңгемелер. – Ф.: Кыргызстан, 1972. – 172 б.
Төрт агайын. – Ф.: Кыргызстан. 1970. – 20 б.
Тандалган чыгармалар. – Ф.: Кыргызстан, 1975. – 486 б.
Саякат: Чыгармалар жыйнагы. – Ф.: Кыргызстан, 1980. – 464 б.
Аксакал: Повесть, эскерүүлөр жана аңгемелер. – Ф.: Кыргызстан, 1985. – 256 б.

Орус тилинде
Рассказы, фелъетоны. – Ф.: Кыргызмамбас, 1958. – 80 б. 
Холм раздоров. – Ф.: Кыргызстан, 1974. – 224 б. 

 КОТОРМОЛОРУ 
Кренкель Э. Т. Ширшов П. Папаиндин лагеринде. – Ф. – Казань: Кыр-гызмамбас, 1940. – 23 б.
Категория:Кыргыз жазуучулары‏‎
Категория:Кыргыз журналисттери‏‎
Удалов Николай Николаевич

Удалов Николай Николаевич (1910 – 1986) - акын.

Николай Удалов Кострома облусундагы Ивакино кыштагында 1910-жылы туулган. 
1927-жылы жети жылдык мектепти Пишпек шаарында, 
1934-жылы Новосибирскидеги транспорт инженерлеринин институту-нун жумушчу факультетин бүтүрүп, 
1938-жылдан Н.Удалов «Комсомолец Киргизии» гезитинин адабий кызматкери болуп иштейт. 
1943–1944-жж. Улуу Ата Мекендик согушта оор жарадар болуп Кыргызстанга кайтып келет да, республикадагы басмаларда иштеген. 
1959–1961-жж. Москва шаарындагы СССР Жазуучулар союзунун алдындагы Бүткүл Союздук адабий курста окуган.
1950-жылы Н.Удаловдун «Жолдоштор менен» деген биринчи ырлар жыйнагы, 
1954-жылы жазуучунун биринчи аңгемелер жыйнагы жарык көргөн.
Н.Удалов 1947-жылдан СССР Жазуучулар союзуна мүчө болгон.
Н.Удаловго «Кыргыз ССРнин искусствосуна эмгек сиңирген ишмери» наамы берилген жана I даражадагы «Кызыл жылдыз», «Ардак белгиси», 
«1941–1945-жылдардагы Улуу Ата Мекендик согушта Германияны жеңгендиги үчүн», <«1941–1945-жылдардагы Улуу Ата Мекендик согушта каарман эмгеги үчүн», «1941–1945-жылдардагы Улуу Ата Мекендик со-гуштун жеңиштүү аяктаганына XX жыл», «СССРдин куралдуу күчтөрүнө 50 жыл», «1941–1945-жылдардагы согуштун жеңишине 25 жыл», «1941–1945-жылдардагы Улуу Ата-Мекендик согуштун жеңишине 30 жыл», «Согуштун катышуучусу» медалдары жана Кыргыз ССР Жогорку Советинин Президиумунун Ардак грамотасы менен сыйланган. 

ЖАРЫК КӨРГӨН КИТЕПТЕРИ

Орус тилинде

В кругу товарищей. Ырлар. – Ф.: Кыргызмамбас, 1950. – 144 с. 

Горные просторы: Роман. – Ф.: Кыргызмамбас, 1955. – 328 с.
 
Жизнь велит. Аңгемелер жыйнагы. – Ф.: Кыргызмамбас, 1957. – 194 с.

Годы боевые. Стихи и поэмы о Великой Отчечественной войне. – Ф.: Кир-гизучпедгиз, 1960. – 120 с. (Г.Дубровин, Н.Имшенецкий, Н.Удалов, С.Фиксин).

Большой Кемин: Роман. – Ф.: Кыргызмамбас, 1960. – 455 с.

Найденное имя: Повесть. – Ф.: Кыргызмамбас, 1963. – 272 с.

Храбрость: Ырлар жана поэма. Жогорку класстагы балдар үчүн жазылган. – Ф.: Мектеп, 1965. – 99 с.

Нищие духом: Роман. – Ф.: Кыргызстан, 1966. – 427 с.

Нищие духом: Роман. – Ф.: Кыргызстан, 1969. – 348 с. 

Судьба человека. – Ф.: Кыргызстан, 1975.

Среди друзей: Литературные портреты. – Ф.: Кыргызстан, 1975. – 160 с.

Памятник солнцу: Стихи поэтов Киргизии, посвященные дружбе народов. – Ф.: Кыргызстан, 1975. – 176 с.

Салам тебе, Кыргызстан: Стихи. – Ф.: Кыргызстан, 1975. – 140 б. (А.Борцов, И.Волобуева, Л.Дядюченко, Н.Удалов и др.).

Тору-Айгыр: Легенды и были. – Ф.: Мектеп, 1976. – 79 б.

В кругу друзей: Рассказы о писателях Киргизии. – Ф.: Кыргызстан, 1981. – 272 б. 

КОТОРМОЛОРУ

Шиваза Я. Менин жаңы үйүм: Повесть и роман /Дунган тилинен которгон Н.Удалов. – Ф.: Кыргызстан,1969. – 157 б.
Категория:Акындар
Узакбаев Эргешбай

Акын Эргешбай Узакбаев Ысык-Көл облусунун Тоң районундагы Күн-Чыгыш айылында 1926-жылы 15-январда туулган. Калтыруу эмес мектебин бүтүрүп, өзү бүтүргөн мектепте мугалим болуп иштеген. 1946–1948-жж. Фрунзе шаарындагы Кыргыз мамлекеттик мугалимдер институтунун тил жана адабият факультетинде окуп, окуу бөлүмүнүн башчысы болуп иштеген. 1951–1959-жж. облустук «Ысык-Көл правдасы» гезитинде өз кабарчы, адабий кызматкер болуп иштеп, ошол эле учурда коомдук башталышта редакциянын алдындагы жаш авторлордун адабий бирикмесине жетекчи-лик кылган. 1959–1963-жж. Кыргызстан Жазуучулар союзунун Ысык-Көл облусу боюнча адабий консултанты, 1964–1971-жж. Түп райондук жана Пржевальск шаардык райондор аралык «Коммунисттик эмгек» гезитинде ар түрдүү кызматтарды аткарган. 1972–1986-жж. облустук «Ысык-Көл правдасы», 1991–1993-жж. шаардык «Каракол» гезиттеринде редактордун орунбасары болуп иштеген.
Э.Узакбаевдин чыгармачылык иши Улуу Ата Мекендик согуш жылда-рында башталган. Анын Советтер Союзунун Баатыры Чолпонбай Түлөбердиевдин эрдигине арналган «Өлбөс атак» деген поэмасы «Советтик Кыргызстан» (кийинки «Ала-Тоо») журналынын 1943-жылы август айын-дагы 8-санына басылган. 1949-жылы акындын биринчи ырлар жыйнагы жарык көргөн. 
Мындан тышкары очерк, сүрөттөмөлөрү, публицистикалык макалала-ры, рецензиялары, эскерүүлөр менен мезгилдүү басма сөз беттерине дайы-ма чыгып келген. Акындын айрым ырлары орус, казак, тажик, якут тилде-рине которулган. 
1944-жылдан СССР Жазуучулар союзунун мүчөсү. 
1950–1960-жж. Кыргызстан Жазуучулар союзунун башкармасынын мүчөлүгүнө шайланган. 
1994-жылы 28-мартта «Кыргыз Республикасынын маданиятына эмгек сиңирген ишмери» ардак наамы берилген.
Эргешбай Узакбаев «Эмгектеги каармандыгы үчүн», «Эмгек ветераны», 
«1941–1945-жж. Улуу Ата-Мекендик согуштагы жеңиштин 50 жылдыгы» медалдары, Кыргыз ССР Жогорку Советинин Грамотасы менен үч жолу, Ысык-Көл обкомунун жана облустук Советтин Ардак грамоталары менен бир нече жолу сыйланган.

ЖАРЫК КӨРГӨН КИТЕПТЕРИ

Кыргыз тилинде 

Ырлар жыйнагы. – Ф.: Кыргызмамбас, 1949. – 53 б.

Таң: Жаңы ырлар. – Ф.: Кыргызмамбас, 1950. – 104 б.

Бир кишидей: Ырлар. – Ф.: Кыргызмамбас, 1955. – 88 б.

Мезгил саптары: Ырлар жыйнагы.–Ф.: Кыргызстан, 1965.- 127 б. 

Дабан: Ырлар жана поэмалар. – Ф.: Кыргызстан, 1976. – 124 б.

Өмүр күүсү: Ырлар жана поэма. – Ф.: Бийиктик, 2002. – 216 б.

Адабий сереп: Макалалар, эсселер. – Б.: Бийиктик, 2007. – 376 б.
Укаев Кымбатбек

(1932 – 1989)

Адабий сынчы Кымбатбек Укаев Быстровка районундагы Жаңалыш кыштагында 1930-жылы туулган.
1948–1952-жж. Кыргыз мамлекеттик университетинин филология факультетинде, 1952–1954-жж. аспирантурада окуган. Андан кийин «Советтик Кыргызстан» журналынын сын жана библиография бөлүмүнүн башчысы жана Кыргызстан Жазуучулар союзунун адабий консультанты, Кыргызстан мамлекеттик окуу-педагогиялык басмасында балдар адабиятынын улук редактору, 1963-жылдан «Советтик Кыргызстан» гезитинин адабият жана искусство бөлүмүнүн башчысы, 1975-жылдан «Советтик Кыргызстан» гезитинин редакторунун орунбасары, 1986-жылдан «Чалкан» журналынын башкы редактору болгон.
1974-жылы К.Укаев «Кыргыз ССРинин маданиятка эмгек сиңирген кызматкери» деген ардактуу наам, 1975-жылы СССР Журналисттер союзу-нун сыйлыгынын лауреаты деген наам ыйгарылган.
К.Укаев бир нече сын макалаларын жазып, республикалык басма сөз беттерине жарыялаган.
К.Укаев 1959-жылдан СССР Жазуучулар союзунун, 1963-жылдан СССР Журналисттер союзунун мүчөсү болгон.
К.Укаев В.И.Лениндин туулган күнүнүн 100 жылдыгынын урматына «Каарман эмгеги үчүн» медалы менен сыйланган.

ЖАРЫК КӨРГӨН КИТЕПТЕРИ

Кыргыз тилинде 

Турмуш жана ыр: Адабий-сын макалалар. – Ф.: Мектеп, 1968. – 135 б.

Жол чакырат: Очерктер, репортаждар. – Ф.: Мектеп, 1970. – 38 б.

Сөз кудурети: Адабий-сын макалалар. – Ф.: Кыргызстан, 1972. – 159 б.

Мезгил талабы: Публицистикалык макалалар, очерктер, сатиралык аңгемелер. – Ф.: Мектеп, 1973. – 121 б.

Орус сөзү: Публицистикалык жана адабий сын макалалар. – Ф.: Кыргыз-стан, 1975. – 105 б.

Ыр нөшөрү: Адабий-сын макалалар. – Ф.: Кыргызстан, 1982. – 232 б.

КОТОРМОЛОРУ

Анекдоты муллы Насреддина: Рассказы. – Ф.: Киргизучпедгиз, 1959. – 107 б. 

Свифт Д. Путешествия Гулливера: Роман. – Ф.: Мектеп, 1965. – 376 б. 

Нурпеисов А. Кан менен тер: 3 китеп. – Ф.: Кыргызстан, 1981.
 
Свифт Д. Гулливердин саякаты: Роман. – Ф.: Мектеп, 1985. – 348 б.
 
Абдыкадыров К. Ажымукан баатыр: Повесть. – Ф.: Кыргызстан, 1986. – 296 б.

Ауэзов М. О. Лихая година: Повесть и роман. – Ф.: Кыргызстан, 1987. – 432 б.
Урманбетов Кыялбек

Акын Кыялбек Урманбетов Фрунзе шаарында 1959-жылы туулган. 1981-жылы КМУУнун журналистика факультетин бүтүргөн. 1981–1986-жж. Кыргыз Мамлекеттик телерадио комитетинин жаштар редакциясы бөлүмүндө редактор, 1986–1987-жж. «Кыргызфильм» киностудиясында мультфильмдер боюнча топтун редактору, 1990–1993-жж. «Кыргызстан маданияты» гезитинде кабарчы, 1993–1999-жж. музыкалык гезитте жана «Кербез» журналында редактор, ошондой эле «Аргумент» гезитинде редактор болгон жана «Жетиген» адабий журналында, «Алас» республикалык гезитинде иштеген. 
Эң алгачкы ыры «Мышыгым» деген ат менен республикалык «Кыргызстан пионери» гезитине 1969-жылы жарыяланган.
Кыргыз өнөр дүйнөсүндө эң биринчи мюзиклди – «Махабат жылды-зын» жараткан. Жүздөн ашык обондуу ырлардын автору.
1988-жылдан СССР Жазуучулар союзуна мүчө.
1997-жылы ЮНЕСКО тарабынан Вена шаарында уюштурулган балдар адабиятынын эл аралык семинарына катышкан. Республикалык чыгармачыл жаштар фестивалдарынын бир нече жолку лауреаты. 2000-жылы Кыргызстан Жаштар сыйлыгынын лауреаты, 2005-жылы «Кыргыз Республикасынын маданиятына эмгек сиңирген ишмери» ардактуу наам ыйгарылган.

ЖАРЫК КӨРГӨН КИТЕПТЕРИ

Кыргыз тилинде

Балапан: Балдар үчүн ырлар жыйнагы. – Ф.: Мектеп, 1981. – 15 б. 

Көл-эне: Ырлар жыйнагы. – Ф.: Кыргызстан, 1988. – 80 б.
 
Айдагы кыз: Ырлар жыйнагы. – Ф.: Адабият, 1989. – 16 б.

Категория:Кыргыз адабияты
Категория:Адабият
Категория:Кыргыз акындары
Категория:Акындар
Категория:Инсандар
Үсөнкулов, Бактыяр

Бактыяр Үсөнкулов (Талас районунун «Арал» айылында 1939-жылы 5-декабрда туулган) - драматург. 
Алгачкы эмгек жолун Фрунзе шаарындагы эт комбинатында жана «Чолпон» бут кийим чыгаруучу фабрикасында жумушчу болуп иштөөдөн баштаган.
1966-жылы Кыргыз мамлекеттик университетинин филология факультетинин журналистика кесиби боюнча кечкисин окуу бөлүмүн аяктаган.
1968-жылы Кыргыз Республикасынын телерадио комитетинде редактор, улук редактор, баяндамачы болуп 1999-жылга чейин үзгүлтүксүз иштеген.
1974-жылдан баштап драмалары республикабыздын театрларында коюлуп келет.
1987-жылдан СССР Журналисттер союзунун, 1989-жылдан СССР Жазуучулар союзунун мүчөсү.
1992-жылы «Кыргыз Республикасынын маданиятына эмгек сиңирген ишмер» деген наам берилген.

ЖАРЫК КӨРГӨН ЧЫГАРМАЛАРЫ: 

Кыргыз тилинде

Ак чач эне: Драмалар жыйнагы.– Ф.: Кыргызстан, 1979. – 79 б.

Жаралуу каркыра: Драмалар жыйнагы.– Ф.: Кыргызстан, 1975. 
 
Ак чардак: Драма.–Ф.: Адабият, 1990. – 121 б. 

Жардагы гүл: Драма:–Ф.: Адабият, 1990.

Күн бетиндеги көлөкө: Драма. Б.: Бийиктик, 2000. – 246 б.

ДРАМАЛАРЫ

Кечир ак жылан: Драма. Нарын драмтеатры. (1976). 

Күкүк үнү: Драма. Ысыккөл драмтеатры. (1986).
 
Карагайлуу булак: Драма. Жаштар театры. (1994).

Күн бетиндеги көлөкө: Драма. Толук метраждуу видеофильм, Кыргыз телерадио корпорациясы. 1997.

Унутулган эне: 5 сериялуу телесериал, Кыргыз телерадио корпорациясы (1998).

Нилде калган табыт: Драма, 2001.

Ташкын: Драма, 2002

Ай шооласы: Драма, 2007.
Чойбекова, Алматай

Акын Алматай Чойбекова Токтогул районундагы Кетмен-Төбө айылында 1947-жылы 8-августта туулган. 1973-жылы Жалал-Абад педагогикалык окуу жайын, 1980-жылы СССРдин 50 жылдыгы атындагы КМУнун филология факультетинин журналистика бөлүмүн (сырттан окуп) аяктаган.Эмгек жолун 1965-жылы Фрунзедеги «Чолпон» бут кийим фирмасында жумушчу болуп иштөөдөн баштаган. 1968-жылдан Токтогул районунун Суу чарба башкармалыгында кызматкер, 19731975-жж. Ош облусунун кыргыз драмтеатрында актриса, 19751978-жж. Токтогул районундагы Чоң-Арык айылындагы Энгельс атындагы орто мектепте пионердик тарбиячы, 1978-жылы Кыргыз ССРинин Мамтелерадиокомитетинин штаттан тышкаркы кабарчысы болуп эмгектенген. Анын биринчи «Ак булут» аттуу ырлар жыйнагы 1979-жылы жарыкка чыккан. 1981-жылдан СССРдин Жазуучулар союзунун мүчөсү.

 Жарык көргөн китептери 
Кыргыз тилинде

Ак булут: Ырлар.– Ф.: Мектеп, 1979.–56 б.

Ырлар. – Ф.: Кыргызстан, 1983.–80 б.

Өмүр салтанаты: Ырлар. – Ф.: Кыргызстан, 1987. – 72 б.

Категория:Арип боюнча инсандар
Категория:Акындар
Чопиев, Эсенгул

Акын Эсенгул Чопиев Кемин районундагы Кызыл-Байрак айылында 1937-жылы 27-июнда туулган. 1956-жылы Кемин районунун Карл Маркс орто мектебин, 1961-жылы КМУнун филология факультетин бүтүргөн.
1961–1967-жж. республиканын Алай, Аламедин жана Кемин райондорунун орто мектептеринде мугалим болуп иштеген. 1967-жылдан Кемин райондук «Эмгек жарчысы» гезитинин редакциясында адабий кызматкер, бөлүм башчы, 1975-жылдан жооптуу катчы болуп эмгектенген.
Чыгармаларын 1958-жылдан баштап жарыялай баштаган. Биринчи поэтикалык жыйнагы «Жаштык учкуну» деген ат менен 1969-жылы басы-лып чыккан. Негизинен сатира жанрында эмгектенип, тамсил, юмор, интермедия, пародияларды жазган. 
1985-жылдан СССР Жазуучулар союзунун мүчөсү.

 Жарык көргөн китептери 
Кыргыз тилинде

Жаштык учкуну: Ырлар.– Ф.: Кыргызстан, 1969. – 48 б.

Тамсилдер. – Ф.: Кыргызстан, 1972. – 52 б.

Чыйрыктырмалар: Сатиралык ырлар.– Ф.: Кыргызстан, 1980. – 84 б.

Дарылоо: Сатиралык ырлар, эпитафиялар. – Ф.: Кыргызстан, 1983. – 68 б.

Күндөрүм: Ырлар жана поэма.– Ф.: Мектеп, 1984. – 48 б.

Мен ырдайм: Поэма жана ырлар. – Ф.: Кыргызстан, 1987. – 96 б.

Өмүр сапары: Ырлар жана поэмалар.– Ф.: Адабият, 1990. – 71 б.

Категория:Арип боюнча инсандар
Категория:Акындар